proxectonos/corpus_dominio_legal_administrativo_tmp huggingface dataset:
25/01/2019 | Administración LocalMunicipal
Ferrol
Deportes
Aprobación do Padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal nº 26) correspondente ao mes de novembro de 2018

O día 27 de novembro de 2018 aprobouse por decreto do concelleiro delegado titular da Área de Cultura e Educación, Universidade, Deportes, Turismo e Festas o Padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal nº 26) correspondente ao mes de novembro de 2018. Segundo o que establece o artigo 102.3 da Lei 58/2003 xeral tributaria e a través deste edicto exponse ao público o citado padrón polo prazo de 15 días e se procede a notificar colectivamente aos contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ao contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real Decreto Lexislativo 2/2004 polo que se aproba o Texto refundido da Lei reguladora das Facendas Locais. Ferrol, 21 de xaneiro de 2019. O concelleiro delegado titular da Área de Cultura e Educación, Universidade, Deportes, Turismo e Festas Jesús Basterrechea López
25/01/2019 | Administración LocalMunicipal
A Coruña
Área de Medio Ambiente, Infraestructuras y Territorio. Servicio de Medio Ambiente
Información pública: Anteproxecto de remodelación da planta de tratamento de residuos urbanos de Nostián e o estudio de viabilidade

De conformidade cos artigos 285.2, 297 e 248.3 da Lei 9/2017 de contratos do sector público, sométense a trámite de información pública: o anteproxecto de remodelación da planta de tratamento de residuos urbanos de Nostián e o estudio de viabilidade, elaborados como actuacións previas a tramitación do expediente do contrato de concesión de servizos da planta de tratamento de residuos urbanos de Nostián. Calquera persoa, física ou xurídica, poderá presentar cantas observacións considere oportunas no prazo dun mes a partir da data de publicación deste anuncio no Boletín Oficial da Provincia da Coruña, ou da súa publicación no perfil do contratante do Concello da Coruña de ser posterior. Os documentos sometidos a información pública poden ser consultados no perfil do contratante do Concello da Coruña, aloxado na plataforma de contratación do Estado. A Coruña, 21 de xaneiro de 2019 O Director de Área de Medio Ambiente J. José Pernas García
25/01/2019 | Administración LocalMunicipal
Brión
Padrón fiscal conxunto das taxas polos servizos de subministración de auga, saneamento, depuración de augas residuais e canon de auga, correspondente ao 4º trimestre de 2018

Elaborado pola empresa concesionaria dos servizos o padrón fiscal conxunto das taxas por servizos de subministración de auga, saneamento, depuración de augas residuais e canon de auga, correspondente ao 4º trimestre de 2018, o mesmo estará a disposición do público polo prazo de quince días hábiles a contar desde o día seguinte ao da publicación do presente anuncio no BOP, nas oficinas da Casa do Concello de 9 a 14 horas e na oficina de Espina & Delfín S. L. sita en Urb. Agronovo, 126 baixo, Brión, en horario de 9:30 a 13:30 e de 15:30 a 18:30 horas, de luns a venres, para que os interesados poidan examinalo e, no seu caso, formular as reclamacións oportunas. Contra estes actos poderá formularse ante o Sr. Alcalde o recurso de reposición previo ao contencioso - administrativo previsto no art.14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, nos termos previstos en dito precepto. Neste senso, a publicación no Boletín Oficial da Provincia deste anuncio produce efectos de notificación expresa ao abeiro do disposto no art.102.3 da Lei 58/2003, do 17 de decembro, xeral tributaria. O pagamento poderá efectuarse nas oficinas da empresa Espina & Delfín, abertas ao público de 9:30 a 13:30 e de 15:30 a 18:30 horas, de luns a venres, en período voluntario desde o 2 de febreiro ata o día 2 de abril de 2019. Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. A falta de pagamento no período voluntario sinalado suporá a esixencia do canon da auga directamente ao contribuínte, pola vía de constrinximento, pola consellería competente en materia de facenda da Xunta de Galicia; a repercusión do canon da auga poderá ser obxecto de reclamación económico -administrativa ante o órgano económico - administrativo da Comunidade Autónoma de Galicia no prazo dun mes desde que se entenda producida a notificación. Brión, 21 de xaneiro de 2019 O alcalde José Luis García García
25/01/2019 | Administración Autonómica
Xunta de Galicia
Consellería de Medio Ambiente, Territorio e Vivenda
Augas de Galicia
Subdirección Xeral de Xestión do Dominio Público Hidráulico
DH. V15.55336 Puentecesures Oil, S. L., Padrón

PUENTECESURES OIL, S. L., de conformidade co artigo 245 do Regulamento do dominio público hidráulico, solicita autorización para o vertido á cuneta da estrada con destino final no río Barranco de Manzanillo, afluente do río Sar (cunca do río Ulla) dun caudal máximo de 301 m3/ano de augas residuais industriais depuradas procedentes da estación de servizo Valdés I, localizada na estrada N-550, p. k. 76,400, marxe esquerda, lugar da Escravitude (t. m. Padrón). As augas residuais industriais xeradas na zona de subministro e descargas (181 m3/ano) son tratadas conxuntamente coas augas residuais industriais xeradas no lavado de vehículos (120 m3/ano) nun separador de hidrocarburos de clase I con célula coalescente de 6 L/s de capacidade e de dimensións 1,5 m de altura, 1,2 m de anchura e 1 m de lonxitude. Estas augas residuais industriais vértense logo do seu tratamento, á cuneta da estrada N-550, no punto de coordenadas UTM (ETRS89): X=528.999; Y=4.737.979; incorporándose finalmente ao río Barranco de Manzanillo, afluente do río Sar (cunca do río Ulla) no punto de coordenadas UTM (ETRS89): X=529.337; Y=4.738.541. As augas residuais domésticas procedentes dos aseos son recollidas e canalizadas para o seu almacenamento nunha fosa estanca. As augas residuais industriais xeradas na zona de subministro e descargas da estación de servizo Valdés II, localizada na estrada N-550, P. K. 76,400, marxe dereita, lugar da Escravitude (t. m. Padrón) e as augas residuais domésticas procedentes dos aseos existentes nestas instalacións, son recollidas e canalizadas para o seu almacenamento en cadanseu depósito estanco. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Infraestruturas e Mobilidade sitas na praza Camilo Díaz Baliño de Santiago de Compostela, e no Servizo Territorial Centro de Augas de Galicia sito na rúa Tomiño, 16 de Santiago de Compostela; onde se atopa exposto o proxecto para que poida ser examinado por quen desexe. Santiago de Compostela, 21 de xaneiro de 2019 Xefa da Área de Vertidos - Ferdinand Horst Dieter Lamiel Badas
25/01/2019 | Administración LocalMunicipal
A Coruña
Secretaría Xeral
Información pública

A N U N C I O A Alcaldía-Presidencia, con data 15 de xaneiro de 2019, ditou o seguinte DECRETO: “Ausentándome do termo municipal o próximo venres, día 18 de xaneiro de 2019, e tendo en conta o establecido no artigo 125.1 da Lei 7/85, do 2 de abril, Reguladora das Bases do Réxime Local, artigo 47 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2.568/1986, e disposicións concordantes, RESOLVO: Que me substitúa nas miñas funcións a Mamudou Araguz Fraoui, D.ª María García Gómez o venres, día 18 de xaneiro de 2019. Alcaldía da Cidade de A Coruña, a quince de xaneiro de dous mil dezanove. O Alcalde, Xulio Xosé Ferreiro Baamonde. Asdo.”. A Coruña, 16 de xaneiro de 2019. O ALCALDE, P. D. D.ª M.ª Eugenia Vieito Blanco
25/01/2019 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio pago de depósitos previos proxecto de construccion: mellora da seguridade vial na estrada DP 6121 Mera a Cariño P. Q. 7+800 (Cariño) (código de obra 18.1110.0010.0) DP 6121, termo municipal de Cariño

Segundo o disposto no art.49 do Regulamento de Expropiación Forzosa de 26 de abril de 1957, esta Excma. Deputación Provincial resolveu proceder a efectuar o pago dos depósitos previos e indemnizacións por rápida ocupación, en expedientes de expropiación forzosa como motivo das obras de DP 6121.- PROXECTO DE CONSTRUCCION: MELLORA DA SEGURIDADE VIAL NA ESTRADA DP6121 MERA A CARIÑO P. Q. 7+800 (CARIÑO) (CÓDIGO DE OBRA 18.1110.0010.0) DP6121, termo municipal de CARIÑO, na/s data/s e lugar/es que se sinala/an a continuación: Data: 07/02/2019 Horario: 16:30 Lugar: CASA DO CONCELLO Concello: CARIÑO O pago efectuarase polo pagador desta Excma. Deputación e en presenza do representante da administración e do alcalde e secretario do devandito Concello. O que se fai público, para xeral coñecemento, advertindo aos interesados titulares que o pago se fará precisamente aos que figuren como donos dos bens ou titulares do dereito expropiado, non admitíndose representación, senón por medio do poder debidamente autorizados, xa sexa xeral ou particular para este caso, e que deberán identificarse co DNI ou na súa falta polo coñecemento que testifican o alcalde e o secretario do citado Concello. A Coruña, a 23/01/2019 O PRESIDENTE O SECRETARIO Asdo. Valentín González Formoso Asdo. José Luis Almau Supervía
25/01/2019 | Administración LocalMunicipal
Ferrol
Deportes
Aprobación do Padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal nº 26) correspondente ao mes de decembro de 2018

O día 21 de decembro de 2018 aprobouse por decreto do concelleiro delegado titular da Área de Cultura e Educación, Universidade, Deportes, Turismo e Festas o Padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal nº 26) correspondente ao mes de decembro de 2018. Segundo o que establece o artigo 102.3 da Lei 58/2003 xeral tributaria e a través deste edicto exponse ao público o citado padrón polo prazo de 15 días e se procede a notificar colectivamente aos contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ao contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real Decreto Lexislativo 2/2004 polo que se aproba o Texto refundido da Lei reguladora das Facendas Locais. Ferrol, 21 de xaneiro de 2019. O concelleiro delegado titular da Área de Cultura e Educación, Universidade, Deportes, Turismo e Festas Jesús Basterrechea López
25/01/2019 | Administración LocalMunicipal
Oza-Cesuras
Aprobación do padrón da auga do antigo Concello de Oza dos Ríos - 4.º trimestre de 2018

ANUNCIO Aprobación do padrón de contribuíntes pola taxa correspondente ao servizo de subministro de auga potable, cuarto trimestre de 2018 (Para o ámbito territorial do antigo municipio de Oza dos Ríos, conforme ao réxime transitorio determinado polo artigo 6.3 do Decreto 83/2013, do 6 de xuño, DOG do 7/7/2013) ÓRGANO E DATA DE APROBACIÓN: Xunta de Goberno Local, sesión do 18 de xaneiro de 2019. NORMATIVA REGULADORA E EFECTOS: artigo 102 e concordantes da Lei Xeral Tributaria e advertencia establecida no artigo 49.7 do Decreto 136/2012, do 31 de maio, polo que se aproba o Regulamento do canon da agua e do coeficiente de verquido a sistemas públicos de depuración de augas residuais. No relativo ao canon da auga, a falta de pago no período voluntario suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende que se entenda producida a notificación. PRAZO DE EXPOSICIÓN: 15 días. Oza-Cesuras, 21 de xaneiro de 2019. O ALCALDE Asdo.: José Pablo González Cacheiro
25/01/2019 | Administración LocalProvincial
Deputación Provincial da Coruña
Servizo de Desenvolvemento Territorial e Medio Ambiente. Sección Desenv. Territ., Coop. e Medio Ambiente
Resolución pola que se modifica a composición do xurado do “I Premio Pola Paz, Convivencia e Dereitos Humanos - Deputación Provincial da Coruña”

RESOLUCIÓN POLA QUE SE MODIFICA A COMPOSICIÓN DO XURADO DO “I PREMIO POLA PAZ, CONVIVENCIA E DEREITOS HUMANOS - DEPUTACIÓN PROVINCIAL DA CORUÑA” Don VALENTÍN GONZÁLEZ FORMOSO, Presidente da Deputación Provincial da Coruña, Vista a Resolución da Presidencia 1394/2019, pola que se nomea ao xurado do “I Premio pola Paz, Convivencia e Dereitos Humanos - Deputación Provincial da Coruña”, que foi publicada no BOP núm.13, do 18 de xaneiro de 2019, e visto tamén o escrito de renuncia presentado D. Juan Delfin Berciano Hamdoune, no que pon de manifesto a concorrencia na súa persoa dunha causa de abstención das previstas no art.23 da Lei 40/2015, do 1 de outubro, de réxime xurídico do sector público, RESOLVO: Aceptar a renuncia presentada e dispoñer o cese de D. Juan Delfin Berciano Hamdoune como vogal do xurado do “I Premio pola Paz, Convivencia e Dereitos Humanos - Deputación Provincial da Coruña”, nomeado mediante a RP 1394/2019, por concorrer causa de abstención das previstas no art.23 da Lei 40/2015, do 1 de outubro, de réxime xurídico do sector público, e no seu lugar nomear a D. Edgar Roberto Ordeñana Villares, Profesor Doutor en Psicopedagoxía, da Universidade da Coruña. A Coruña, 23 de xaneiro de 2019. O Presidente O Secretario Valentín González Formoso José Luis Almau Supervía
25/01/2019 | Administración LocalMunicipal
Arteixo
Contratación, Bens e Patrimonio
Relación de bens e dereito afectado pola expropiación derivado do expediente denominado “Obras do paseo fluvial entorno marxes río Seixedo-Arteixo”

Consonte ao acordo plenario do Concello de Arteixo, adoptado en sesión ordinaria celebrada o 28 de decembro de 2018 prestouse aprobación definitiva ao Proxecto de Obra e a relación de bens e dereitos afectados pola expropiación derivada do expediente denominado “OBRAS DO PASEO FLUVIAL ENTORNO MARXES RÍO SEIXEDO, ARTEIXO.”. A relación de bens e dereitos afectados é a seguinte: A devandita aprobación da lugar ao inicio do expediente expropiatorio, polo que procédese a abrir a peza separada de xustiprezo aos efectos de fixalo xusto prezo. ARTEIXO, 17 de xaneiro de 2019. Por delegación, Decreto n.º 1336/2015 Asdo.: José Ramón Amado de la Fuente CONCELLEIRO DE OBRAS E SERVICIOS MUNICIPAIS
25/01/2019 | Administración LocalMunicipal
Fene
Servizos Económicos e Tributarios
Anuncio cobranza padrón 4º trimestre 2018 de auga e saneamento, canon de auga e coeficiente de vertedura

Por Resolución da Alcaldía núm.54/2019, de 22 de xaneiro, aprobouse o padrón fiscal correspondente ao 4º trimestre do exercicio 2018 de subministro de auga e saneamento, canon de auga e coeficiente de vertedura. Exposición: O padrón quedará exposto ao público no Concello durante o prazo de 1 MES, a contar dende o día seguinte á publicación do Edicto no BOP. O anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Recursos: Durante o periodo de exposición pública contra as liquidacións incorporadas ao padrón, tódolos interesados poderán interpoñer as reclamacións ou alegacións que consideren pertinentes ante esta Alcaldía. Finalizado o prazo de exposición pública os interesados poderán interpoñer os seguintes recursos: -Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. -Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición se é expresa, e no prazo de 6 meses dende a súa interposición, se non o fose. -Calquera outro recurso que as persoas interesadas consideren oportuno A repercusión do canon de auga e do coeficiente de vertedura poderá ser obxeto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende o día seguinte ao da notificación. Período de cobro: Dous meses contados a partir do día seguinte á publicación no BOP. Transcorrido o prazo indicado procederase a esixir os xuros de mora e os recargos que establecen os artigos 26 e 28 da Lei Xeral Tributaria e, no seu caso, as costas derivadas do procedemento de prema. A falta de pago no periodo voluntario sinalado supoñerá a esixencia do canon de auga e coeficiente de vertedura directamente ao contribuínte pola vía de constrinxemento pola consellería competente en materia de facenda da Xunta de Galicia. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Asinado dixitalmente en Fene polo alcalde, Gumersindo Pedro Galego Feal, o 22 de xaneiro de 2019.
25/01/2019 | Administración LocalMunicipal
Noia
Secretaría
Anuncio de convocatoria de procedemento selectivo para a contratación laboral de carácter temporal na modalidade de interinidade, mediante o sistema de concurso-oposición, dun/ha profesor/a de piano

Por decreto do concelleiro delegado con responsabilidades na área de persoal número 144/2019, do 21 de xaneiro, aprobouse a convocatoria e as bases reguladoras do proceso selectivo, mediante o sistema de concurso-oposición para a contratación laboral temporal, en réxime de interinidade, dun posto de traballo de profesor/a de piano para o conservatorio de música, cuxo texto únese ao presente decreto, nas que se inclúe a creación dunha bolsa de traballo. O prazo para a presentación de solicitudes será de dez días, contados desde o seguinte ao da publicación do presente anuncio da convocatoria no Boletín Oficial da Provincia da Coruña. As bases reguladoras deste proceso selectivo están expostas no taboleiro de anuncios da sede electrónica municipal, no enderezo electrónico https://noia.sedelectronica. gal, e no taboleiro de anuncios da Casa Consistorial. Os sucesivos anuncios referentes a esta convocatoria publicaranse no taboleiro de anuncios da sede electrónica municipal a través do enderezo https://noia.sedelectronica. gal e no taboleiro de anuncios da Casa Consistorial, situada na rúa Rosalía de Castro, n.º 2. O que se fai público para xeral coñecemento. Noia, 21 de xaneiro de 2019 Maria Penha Regi Giuliani O concelleiro responsable da área de persoal P. D. (Decreto 2083/2018)
25/01/2019 | Administración LocalMunicipal
Vilarmaior
Aprobación padrón fiscal taxa auga e do canon da auga 4º trimestre 2018

Mediante Decreto da Alcaldía de data do 21 de xaneiro de 2019 aprobouse o padrón da taxa municipal de suministro de auga e canon da auga, correspondente ao cuarto trimestre de 2018, por importe de 7.931,22 €, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do concello. Durante este prazo o padrón estará a disposición dos interesados a efectos de reclamacións. A falta de pago no período voluntario suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.- Reposición, perante a Alcaldía deste concello, no prazo dun mes, contado desde o día seguinte ó da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.- Poderá interporse calquera outro recurso que os interesados consideren oportuno. A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende que se entenda producida a notificación. Vilarmaior, 21 de xaneiro de 2019. O ALCALDE, Carlos Vázquez Quintián
25/01/2019 | Administración LocalMunicipal
A Laracha
Anuncio de elección de xuíz de paz do Concello da Laracha

RESOLUCIÓN DÁ ALCALDÍA DE REQUISITOS ESIXIDOS, CAUSAS DE INCAPACIDADE E INCOMPATIBILIDADE E DOCUMENTACIÓN PARA A ELECCIÓN DE XUÍZ DE PAZ TITULAR Poderán tomar parte nesta convocatoria todos os españois maiores de idade que, aínda non sendo licenciados en dereito, reúnan os requisitos establecidos na Lei Orgánica do Poder Xudicial e non estean incursos en ningunha das causas de incapacidade ou de incompatibilidade previstas para o desempeño das funcións xudiciais, a excepción do exercicio de actividades profesionais ou mercantís. A solicitude deberá ir acompañada dos seguintes documentos: a) Fotocopia autenticada do DNI ou certificado de nacemento. b) Certificado do Rexistro Central de Penados e Rebeldes e declaración complementaria sobre se se atopa inculpado ou procesado. c) Xustificación dos méritos que se aleguen. O prazo de presentación de solicitudes será de quince días hábiles, contados desde a publicación do anuncio no BOP. O que se fai público para xeral coñecemento. A Laracha, a 21 de xaneiro de 2019. O alcalde José Manuel López Varela
14/01/2019 | Administración LocalMunicipal
Cariño
PAI decembro 2018

No Decreto da Alcaldía 708/2018, de data 28 de decembro de 2018, aprobáronse os padróns fiscais de contribuíntes que deseguido se relacionan: - Prezo público prestación do servizodo punto de atención á infancia de Cariño, correspondentes ó mes de decembro de 2018. Prazo de ingreso: O prazo de ingreso en período voluntario será dende o día 1 de xaneiro de 2019 ata o 28 de febreiro de 2019, ámbolos dous inclusives. Modalidade de pagamento: O importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: O padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP, a efectos de exame e alegacións, de conformidade co disposto no art.99,8 da Lei 58/2003, de 17 de decembro. De non presentarse reclamacións entenderase defnitivamente aprobado o Padrón emprezando a contar o prazo dun mes para a interposición do recurso de repsición ante o Sr. Alcalde Presidente. O presente anuncio ten carácter de notificación colectiva ao amparo do disposto no artigo 102,3 da lei xeral tributaria, e o artigo 24 do regulamento xeral de recadación. Recursos: Durante o prazo de exposición pública os interesados poderán examinalo e formular, perante esta Alcaldía, o recurso de reposición, no prazo dun mes, contado dende o día seguinte ao da finalización do período de exposición pública do padrón fiscal. Contra a resolución do recurso de reposición poderá interpoñer, ante o Xulgado do Contencioso Administrativo de Ferrol, recurso contencioso-administrativo, no prazo de dous meses contados dende o día seguinte ao da notificación da devandita resolución. De non recaer resolución no prazo dun mes a contar dende o día seginte ó da presentación do recurso de reposición, en virtude do disposto no artigo 14 do texto refundido da Lei das facendas locais, entenderase desestimado, cos efectos xurídicos establecideos nos artigo 43 e 44 da Lei 30/1992, de 26 de novembro, de réxime xurídico das administracións pública e do procedemento administrativo común, sen prejuicio de interpoñer calquera outro recurso que se estime pertinente. Cariño, 9 de xaneiro de 2019. O Alcalde José Miguel Alonso Pumar
14/01/2019 | Administración LocalMunicipal
Vimianzo
Anuncio de exposición pública

O expediente de comunicación previa de obras núm.2018/U026/000043 para levar a cabo a reforma de local para a implantación da actividade de pastelería-cafetería, situada na rúa Castelao, 16, Bº, Vimianzo, parroquia de Vimianzo, sométese a información pública polo prazo de dez días, que se contará a partir do seguinte ao da inserción do anuncio no Boletín Oficial da Provincia, para que poidan formularse as alegacións individuais ou colectivas, tanto de oposición como de modificación ou rectificación. O referido expediente pode consultarse durante as horas de oficina na Secretaría do Concello. Vimianzo, 9 de xaneiro de 2019 O alcalde Manuel Antelo Pazos
14/01/2019 | Administración LocalMunicipal
Boimorto
Exposición pública aprobación padrón fiscal servizo punto de atención á infancia decembro 2018

Por Decreto de Alcaldía n.º 5/2019 de data 07/01/2019, acordou aprobar o padrón fiscal do mes de decembro de 2018 correspondente ao prezo público pola prestación do servizo do punto de atención á infancia por importe de 2.607,50 €. O devandito padrón exponse ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalo no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, ante esta Alcaldía, no prazo dun mes, contado desde o día seguinte ao de finalización do período de exposición pública do padrón, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 8 de xaneiro de 2019 A alcaldesa Asdo.- María Jesús Novo Gómez
14/01/2019 | Administración LocalMunicipal
Boimorto
Exposición pública aprobación padrón fiscal prezo público da Residencia para Persoas Maiores e Centro de Día, mes xaneiro 2018

Por Decreto de Alcaldía n.º 6/2019 de data 08/01/2019, acordou aprobar o padrón fiscal do mes de xaneiro 2019 correspondentes ao prezo público pola prestación de servizos na Residencia para persoas maiores e Centro de día polos seguintes importes: 37 Usuarios da Residencia para persoas maiores: Padrón: 42.969,00 €uros.12 Usuarios do Centro de día: Padrón: 6.668,00 €uros. Servizo de comidas externas decembro 2018: Padrón: 702,00 €uros. O devandito padrón exponsee ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, martes 8 de xaneiro de 2019 A alcaldesa Asdo.- María Jesús Novo Gómez
14/01/2019 | Administración LocalConsorcios
Consorcio As Mariñas
Anuncio de aprobación inicial do padrón fiscal da taxa pola recollida de residuos sólidos urbanos correspondente ao terceiro trimestre do ano 2018 que rexerá para o concello de Culleredo

O Presidente do Consorcio “As Mariñas” mediante Resolución de data 04/01/2019, aprobou inicialmente o Padrón fiscal da taxa pola recollida de residuos sólidos urbanos correspondente ó terceiro trimestre do ano 2018, que rexerá para o Concello de Culleredo. O Padrón quedará exposto ó público na Sede do Consorcio, sita no Lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real Decreto Lexislativo 2/2004 de 5 de marzo polo que se aproba o texto refundido da Lei Reguladora de Facendas Locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, de 2 de abril, reguladora das bases do réxime local, -modificado pola Lei 57/2003, de 16 de decembro- e 19 do Real Decreto Lexislativo 2/2004 de 5 de marzo. As reclamacións, dirixidas ó Consorcio, poderán presentarse no rexistro xeral do Concello arriba citado. O presente Padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 8 de xaneiro de 2019 O Presidente José Antonio Santiso Miramontes
14/01/2019 | Administración LocalMunicipal
Carnota
Exposición pública do padrón fiscal da taxa por recollida domiciliaria de lixo ou residuos sólidos urbanos

Aprobado por Decreto da Alcaldía de data 10 de xaneiro de 2019, o PADRON FISCAL DA TAXA POR RECOLLIDA DOMICILIARIA DE LIXO OU RESIDUOS SOLIDOS URBANOS correspondente ó exercicio 2019, expónse nas oficinas xerais do Concello durante o prazo dun mes, contado a partir do día seguinte ó da publicación do presente edicto no BOP. Durante o citado prazo, os interesados poderán examinalo en horario de atención ó público e presentar as reclamacións e recursos que estimen oportunos. Carnota, a 10 de xaneiro de 2019 O ALCALDE Ramón Noceda Caamaño
14/01/2019 | Administración LocalMunicipal
Dodro
Réxime retributivo da concelleira de Cultura, Voluntariado e Asociacionismo con dedicación parcial

No Pleno extraordinario de data 20 de decembro de 2018, acordouse aprobar a seguinte proposta: “Primeiro. Establecer que a concelleira de Cultura, Voluntariado e Asociacionismo, dona Nicolina Madonar Duggan, que exerce o seu cargo en réxime de dedicación parcial, percibirá en catorce pagas, doce correspondentes ás diferentes mensualidades do ano e as dúas restantes correspondentes ás mensualidades de xuño e decembro: retribución mensual bruta de 638,27 €, correspondentes a 17 horas semanais. Esta retribución é incompatible coas asistencias pola concorrencia efectiva ás sesións dos órganos colexiados dos que forme parte, pero si poderá percibir indemnizacións polos gastos efectivos ocasionados no exercicio do seu cargo, segundo as normas de aplicación xeral nas Administracións públicas e nas que en desenvolvemento das mesmas aprobe o Pleno da Corporación. Segundo. Que se proceda á súa alta no réxime xeral da Seguridade Social, tal e como corresponde. A Corporación asumirá o pagamento da cota empresarial que lle corresponda Terceiro. Que se publique o Boletín Oficial da Provincia de forma íntegra o acordo plenario, aos efectos do seu xeral coñecemento.” Dodro, 7 de xaneiro de 2019 O alcalde Valentín Alfonsín Somoza
14/01/2019 | Administración LocalMunicipal
Arzúa
Aprobación definitiva da modificación puntual da relación de postos de traballo (RPT)

ANUNCIO Aprobación definitiva da modificación puntual da relación de postos de traballo (RPT) do Concello de Arzúa O Pleno do Concello, na sesión ordinaria do día 31.10.2018, aprobou inicialmente a modificación puntual da vixente relación de postos de traballo (RPT). No Boletín Oficial de Provincia n.º 210, do 05/11/2018, foi publicado o anuncio de aprobación inicial, abríndose un prazo de vinte días hábiles para presentación de reclamacións, suxestións ou alegacións. Presentadas alegacións foron resoltas polo Pleno do Concello en sesión ordinaria celebrada o 04/01/2019, na que se acordou aprobar definitivamente a modificación puntual da relación de postos de traballo do Concello de Arzúa. En cumprimento do disposto no artigo 202.3 da Lei 2/2015, do 29 de abril, de emprego público de Galicia, publícase dita modificación puntual. Contra a aprobación definitiva da modificación puntual da RPT, poderase interpoñer recurso contencioso-administrativo ante o Xulgado do Contencioso-Administrativo no prazo de dous meses. Previamente cabe interpoñer, con carácter potestativo, recurso de reposición ante o órgano que ditou o acordo no prazo dun mes. Arzúa, 10 de xaneiro de 2019. O alcalde José Luis García López PERSOAL FUNCIONARIO POSTO DE TRABALLO A AMORTIZAR 2000 Arquitecto PERSOAL LABORAL POSTO DE TRABALLO A AMORTIZAR 7007 Limpadora POSTOS DE TRABALLO QUE AUMENTAN PRAZAS 4002 Oficial 1.º (1) 4005 Operario Servicios varios (2)
14/01/2019 | Administración LocalMunicipal
Rianxo
Secretaría
Emprazamento xudicial procedemento abreviado 424/2018

O día 28/12/2018 (RE no Concello nº. 201800000007751) recibiuse un requirimento do Xulgado Contencioso-Administrativo Nº 1 de Santiago de Compostela en relación coa tramitación do procedemento abreviado 0000424/2018, sendo demandado o Concello de Rianxo por Mihaela Camelia Ciguenza El Harti. Para os efectos de dar cumprimento á Resolución do Xulgado indicada e ao mesmo tempo que se lle remite a copia do expediente administrativo impugnado, emprázase aos interesados para que poidan comparecer en autos, no prazo de nove días, segundo dispón o artigo 49 da Lei 29/1998, de 13 de xullo, reguladora da Xurisdición Contencioso - Administrativa. En Rianxo, a 8 de xaneiro de 2019 O alcalde, Adolfo F. Muíños Sánchez
14/01/2019 | Administración LocalMunicipal
A Capela
Aprobación padrón fiscal decembro 2018 das taxas do Servizo de Axuda no Fogar

Por resolución da alcaldía nº 2019-0005, do día 7 de xaneiro, aprobouse o padrón de contribuíntes correspondente ao mes de decembro do exercicio 2018 da taxa de prestación do Servizo de Axuda no Fogar (dependencia e libre concorrencia) e o período de pagamento en voluntaria. Así mesmo, sométese o mencionado padrón a información pública na Secretaría do Concello polo prazo de quince días, contados a partir da publicación do presente anuncio no Boletín Oficial da Provincia, a efectos de exame e reclamacións. A Capela, 9 de xaneiro de 2019 O alcalde Manuel Meizoso López
14/01/2019 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Nomeamento de funcionarios de carreira

Don Valentín González Formoso, Presidente da Deputación Provincial da Coruña De acordo co establecido no artigo 102.2 da Lei 7/1985, do 2 de abril, das bases de réxime local e logo de ver as propostas formuladas polos tribunais cualificadores dos procesos selectivos das prazas incluídas na Oferta de Emprego Público 2015 e 2016 da Deputación Provincial da Coruña e que foron convocadas respectivamente por Resolución de Presidencia número 10537/2018 do 23 de marzo de 2018 (BOE nº 86 do 9 de abril de 2018) e 24432/2018 do 13 de xullo de 2018 (BOE nº191 do 8 de agosto de 2018) Nomear ás persoas aspirantes que de seguido se relacionan para cubrir as prazas que tamén se indican, con efectos económicos e administrativos á data da toma de posesión: A presente resolución, que pon fin á vía administrativa, é susceptible de interposición de recurso potestativo de reposición perante o Presidente desta Deputación, no prazo dun mes a contar desde a recepción da notificación desta resolución, de acordo co establecido na Lei 39/2015, do 1 de outubro, do Procedemento Administrativo Común das Administracións Públicas; ou directamente de recurso contencioso-administrativo no prazo de dous meses ante o Xulgado do Contencioso Administrativo da Coruña, de acordo coa lei 29/1998, reguladora da Xurisdición Contencioso-Administrativa. Todo iso sen prexuízo de calquera outro recurso que estime procedente. A Coruña, 10 de xaneiro de 2019 O deputado O secretario PDFR 21179/2015 do 01/10/2015 Antonio Leira Piñeiro José Luis Almau Supervía
14/01/2019 | Administración LocalMunicipal
Lousame
Publicación de anuncio de aprobación difinitiva do orzamento 2019

Anuncio de aprobación definitiva do orzamento de 2019 O Pleno do Concello de Lousame acordou a aprobación inicial do orzamento xeral, bases de execución e cadro de persoal para o exercicio económico de 2019, na sesión do 17.12.2018. Estivo exposto ao público durante o prazo de 15 días hábiles, mediante anuncio no taboleiro de edictos e no BOP núm.240, do 18.12.2018, sen que durante o dito prazo conste a presentación de ningún tipo de reclamación. Así, o acordo inicial enténdese elevado a definitivo. De conformidade co artigo 169 do Real Decreto Lexislativo 2/2004, do 5 de marzo, e 20 do Real Decreto 500/1990, do 20 de abril, procédese á publicación da aprobación definitiva do orzamento, xunto co resumo por capítulos e o cadro de persoal. CADRO DE PERSOAL 2019 A) FUNCIONARIOS DE CARREIRA B) PERSOAL LABORAL FIXO PERSOAL LABORAL TEMPORAL. OUTRO PERSOAL A aprobación definitiva poderá ser impugnada ante a xurisdición contencioso-administrativa, cos requisitos, formalidades e causas sinaladas no artigo 170 e 171 do Texto Refundido da Lei reguladora das facendas locais, aprobada polo Real Decreto Lexislativo 2/2004, do 5 de marzo, e na forma e prazos que establecen as normas da dita xurisdición. Lousame, a 11 de xaneiro de 2019. A Alcaldesa M.ª Teresa Villaverde Pais.
14/01/2019 | Administración LocalConsorcios
Consorcio As Mariñas
Anuncio de aprobación inicial do padrón fiscal da taxa pola recollida de residuos sólidos urbanos correspondente ao cuarto trimestre do ano 2018 que rexerá para o concello de Oleiros, na zona denominada A, que comprende Iñás, Nós, Dorneda e Liáns

O Presidente do Consorcio “As Mariñas” mediante resolución de data 08/01/2019, aprobou inicialmente o Padrón fiscal da taxa pola recollida de residuos sólidos urbanos correspondente ó cuarto trimestre do ano 2018, que rexerá para o Concello de Oleiros, na zona denominada “A”, que comprende Iñás-Nós-Dorneda-Liáns (excepto a Urbanización dos Regos). O Padrón quedará exposto ó público na Sede do Consorcio, sita no Lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real Decreto Lexislativo 2/2004 de 5 de marzo polo que se aproba o texto refundido da Lei Reguladora de Facendas Locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, de 2 de abril, reguladora das bases do réxime local, -modificado pola Lei 57/2003, de 16 de decembro- e 19 do Real Decreto Lexislativo 2/2004 de 5 de marzo. As reclamacións, dirixidas ó Consorcio, poderán presentarse no rexistro xeral do Concello arriba citado. O presente Padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 8 de xaneiro de 2019 O Presidente José Antonio Santiso Miramontes
14/01/2019 | Administración LocalMunicipal
Narón
Secretaría
Edicto para modificación da relación de postos de traballo do Concello de Narón para 2019

Aprobada inicialmente polo Concello Pleno de data 27.12.2018 a modificación da Relación de Postos de traballo para 2019, e en cumprimento do disposto no artigo 202.2 da Lei 2/2015 de 29 de abril de Emprego Público de Galicia e as disposicións concordantes, exponse ao público na Secretaría Xeral deste Concello, dende o día seguinte ao da inserción do presente edicto no Boletín Oficial da Provincia de A Coruña, por un prazo de 20 días hábiles, co fin de que durante o mesmo os interesados lexitimados poidan formular as reclamacións que consideren oportunas, que deberán dirixirse á Alcaldesa-presidenta desta Corporación. Asinado dixitalmente por: O alcalde acctal. Guillermo Sánchez Fojo.03/01/2019
14/01/2019 | Administración LocalMunicipal
Mugardos
Convocatoria para a solicitude de exencións nas taxas 6, 7, 8 e 29 para o ano 2019

Obxecto: solicitude de exención nas taxas de auga, lixo, sumidoiros e da prestación do servizo de colectores e estacións de bombeo das augas residuais vertidas e rede de sanemaento municipal ano 2019. Bases e requisitos: no BOP núm.245 do 28/12/2016, na web www.concellodemugardos.org e no departamento de Benestar Social do Concello de Mugardos (no segundo andar e/ou no teléfono 981 47 03 38 ext.2). Prazo de solicitude: do 11 de xaneiro de 2019 ata o 15 de febreiro de 2019, ámbolos dous inclusive. Mugardos, 8 de xaneiro de 2019 A alcaldesa Pilar Díaz Otero
15/01/2019 | Administración LocalMunicipal
Teo
Aprobación definitiva do orzamento 2019

EDICTO Quedando definitivamente aprobado o orzamento municipal para o exercicio 2019, unha vez transcorrido o prazo de quince días dende a súa publicación no Boletín Oficial da Provincia de data 18/12/2018 e, en cumprimento do disposto no artigo 169.3 do Real Decreto Lexislativo 2/2004, de 5 de marzo faise público que o citado orzamento ascende, no estado de gastos a 16.070.017,28 € e no estado de ingresos a 16.070.017,28 €, sendo a súa distribución por capítulos a que de seguido se reflicite: Ó mesmo tempo faise público o cadro de persoal da Corporación, coa composición que de seguido se miuda: A) PERSOAL FUNCIONARIO B) PERSOAL LABORAL C) PERSOAL EVENTUAL Segundo estabrece o artigo 171 do RDL 2/2004, de 5 de marzo, polo que se aproba o Texto Refundido da Lei Reguladora das Facendas Locais, contra este acordo poderá interporse directamente recurso contencioso-administrativo perante o Tribunal Superior de Xustiza de Galicia, no prazo de dous meses, a contar dende a publicación deste edicto no Boletín Oficial da Provincia. Teo, 14 de xaneiro de 2019. O ALCALDE Rafael Sisto Edreira
15/01/2019 | Administración LocalMunicipal
Porto do Son
Aprobación do padrón fiscal da taxa pola prestación de servizos no Complexo Deportivo da Piscina Municipal: xaneiro de 2019

Aprobación de padróns fiscais A Alcaldía-Presidencia do Concello de Porto do Son ditou resolución o 09/01/2019, aprobando o padrón fiscal da taxa pola prestación de servizos no Complexo Deportivo da Piscina Municipal correspondente ao mes de xaneiro de 2019, resolvendo: “Primeiro. –Aprobar os recibos do mes de xaneiro en concepto de taxa pola prestación de servizos do Complexo Deportivo Municipal da Piscina Municipal de Porto do Son durante o período correspondente ó mes de xaneiro de 2019 que comeza co abonado con código número 2 e termina no abonado con código número 1.641 totalizando 382 abonos por importe de 12.322,30 €. Segundo. –Aprobar os recibos do mes de xaneiro en concepto de matrícula, o resumo das inscricións do mes de xaneiro de 2019 pola prestación de servizos do Complexo Deportivo Municipal da Piscina Municipal de Porto do Son totalizan 4 inscricións por importe de 119,60 €. Terceiro. –Aprobar os gastos de xestión (comisións) do padrón de xaneiro de 2019 totalizando un total de 382 abonos por importe de 18,49 € e aprobar os gastos de xestión (comisións) por devolución de recibos por un total de 0,08 € por recibo devolto. Cuarto. –Dar conta deste acordo á Tesourería e Intervención Municipal.” Contra esta resolución poderá interpoñerse recurso de reposición ante o alcalde-presidente, de conformidade co artigo 14 do RD Lexislativo 2/2004, do 5 de marzo, texto refundido da Lei reguladora das facendas locais, no prazo dun mes, a contar dende o día seguinte ao de finalización do período de exposición pública do padrón. Contra a resolución do recurso de reposición os interesados poderán interpor recurso contencioso-administrativo, ante o Xulgado do Contencioso-Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa- Administrativa. Porto do Son, 9 de xaneiro de 2019. O alcalde-presidente Asdo.: José Luis Oujo Pouso
15/01/2019 | Administración LocalMunicipal
Ferrol
Facenda e Patrimonio
Edito do padrón do aparcadoiro de xaneiro 2019

EDICTO O día 27/12/2018 aprobouse por decreto da Alcaldía o padrón municipal do aparcadoiro subterráneo do Mercado da Magdalena correspondente ao mes de xaneiro de 2019. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes, a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, 8 de xaneiro de 2019. O alcalde Asdo.: Jorge Juan Suárez Fernández